CELEX: 62011TN0543
Language: lv
Date: 2011-10-14 00:00:00
Title: Lieta T-543/11: Prasība, kas celta 2011. gada 14. oktobrī — Ghreiwati /Padome

3.12.2011   
            
            
               LV
            
            
               Eiropas Savienības Oficiālais Vēstnesis
            
            
               C 355/27
            
         Prasība, kas celta 2011. gada 14. oktobrī — Ghreiwati/Padome
   (Lieta T-543/11)
   2011/C 355/49
   Tiesvedības valoda — franču
   
      Lietas dalībnieki
   
   
      Prasītājs: Emad Ghreiwati (Al Maliki, Sīrija) (pārstāvis — P.-F. Gaborit, advokāts)
   
      Atbildētāja: Eiropas Savienības Padome
   
      Prasījumi
   
   Prasītāja prasījumi Vispārējai tiesai ir šādi:
   
               —
            
            
               atcelt Eiropas Savienības Padomes Lēmumu 2011/522/KĀDP, Regulu (ES) Nr. 878/2011, Lēmumu 2011/628/KĀDP un Regulu (ES) Nr. 950/2011 tiktāl, ciktāl tās attiecas uz Emad Ghreiwati k-gu;
            
         
               —
            
            
               piespriest Eiropas Savienības Padomei atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītājs izvirza divus pamatus.
   
               1)
            
            
               Ar pirmo pamatu tiek apgalvots, ka neesot norādīts pamatojums un esot pārkāptas tiesības uz aizstāvību un tiesības efektīvi vērsties tiesā tiktāl, ciktāl:
               
                           —
                        
                        
                           apstrīdētajos tiesību aktos, kuros prasītāja vārds ir pievienots personu, uz kurām attiecas ierobežojošie pasākumi pret Sīriju, sarakstam, neesot atklāts pret viņu noteiktā ierobežojošā pasākuma pamatojums;
                        
                     
                           —
                        
                        
                           šie lēmumi vispār neesot tikuši paziņoti, un
                        
                     
                           —
                        
                        
                           neņemot vērā Eiropas Savienības Padomei adresēto lūgumu, prasītajam joprojām neesot paziņoti apsūdzības pierādījumi, ar kuriem ir pamatoti attiecībā uz viņu noteiktie ierobežojošie pasākumi
                        
                     
         
               2)
            
            
               Ar otro, pakārtoti izvirzīto pamatu, tiek apgalvots, ka esot pieļauta acīmredzama kļūda vērtējumā, jo ne tas, ka prasītājs ir Damaskas Rūpniecības palātas priekšsēdētājs, ne tas, ka viņš ir partneris sabiedrībā Zouheir GHREIWATI, neļaujot apgalvot, ka viņš jebkādā veidā atbalsta Sīrijas režīmu.